Viandopano

Viandopano aŭ viandokuko estas manĝaĵo kiu konsistas el viandhaketaĵo kaj estas bakita en forno. Ĝi povas esti manĝata varma (kiel ĉefplado) aŭ malvarma (kiel pansurmetaĵo). Ĝi ankaŭ estas konata sub la nomo (viand)haketaĵpano.

La bazo de viandopano konsistas el viandhaketaĵo bakita en la formo de longforma pano. Laŭ propra gusto oni povas tramiksi legomojn, spicojn kaj aliajn aĵojn, kiel:

 spicherboj (ekzemple petroselo)
 fajne tranĉitaj legomoj kiel papriko, karotoj
 lardokubetoj
 kuirita ovo (entute aŭ en pecetoj)
 ovo kaj/aŭ faruno aŭ pano kiel aglutinilo kaj farĉo

Kategorio:Kuirarto
Kategorio:Viandaĵoj